ai4bharat/Pralekha huggingface dataset:
কৃষিমন্ত্রক
কেন্দ্রীয় কৃষিমন্ত্রী শ্রী নরেন্দ্র সিং তোমার মরু পঙ্গপাল নিয়ন্ত্রণে কীটনাশক শিল্পের সঙ্গে যুক্ত প্রতিনিধিদের সঙ্গে মতবিনিময় করেছেন
নতুন দিল্লি, ১৩ মে, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমার কৃষিক্ষেত্রে পঙ্গপাল আক্রমণ রোধ করার কৌশল নিয়ে আজ ভিডিও কনফারেন্সের মাধ্যমে কীটনাশক উৎপাদন শিল্পের সঙ্গে যুক্ত প্রতিনিধিদের সঙ্গে কথা বলেছেন। তিনি বলেন, সরকার নিরবচ্ছিন্নভাবে বীজ বপন ও ফসল কাটার কাজ চালিয়ে যেতে সব রকম প্রয়াস চালিয়ে যাচ্ছে। শ্রী তোমার আরো বলেন, কেন্দ্রীয় ও রাজ্য সরকার মরু পঙ্গপাল নিয়ন্ত্রণ ব্যবস্থাপনা নিয়ে একসাথে কাজ করছে। তিনি বলেন এই জন্য আমেরিকা থেকে নতুন মেশিন অর্ডার করা হয়েছে এবং খুব শীঘ্রই তা পাওয়া যাবে। মন্ত্রী জানান কেন্দ্রীয় কৃষি মন্ত্রক এবং সংশ্লিষ্ট রাজ্য সরকারের সময়োপযোগী ব্যবস্থা গ্রহণের ফলে পঙ্গপালের দ্বারা ফসলের ক্ষয়ক্ষতি অনেকটাই আটকানো গেছে। এমনকি কেন্দ্র জাতীয় বিপর্যয় মোকাবিলা তহবিল  থেকে ক্ষতিগ্রস্থ কৃষকদের ক্ষতিপূরণ দেওয়া হয়েছে। এদিনের ভিডিও কনফারেন্সে কেন্দ্রীয় কৃষি ও কৃষক কল্যাণ প্রতিমন্ত্রী শ্রী পরুশোত্তম রুপালা এবং শ্রী কৈলাশ চৌধুরী উপস্থিত ছিলেন।
কোভিড-১৯ এর জেরে লকডাউন চলা সত্ত্বেও, গত ১১ এপ্রিল থেকে পঙ্গপাল নিয়ন্ত্রণ কার্যালয়গুলি জেলা প্রশাসন এবং রাজ্য কৃষি বিভাগের কর্মকর্তাদের সঙ্গে সমন্বয় বজায় রেখে কাজ চালিয়েগেছে। ৫০টি স্প্রে সরঞ্জাম / যানবাহনের সাহায্যে এই কাজ চলছে। এমনকি বিভিন্ন স্থানে ট্রাক্টর মাউন্ট স্প্রেয়ার এবং ফায়ার-টেন্ডার যানের সাহায্যে পঙ্গপাল নিয়ন্ত্রণে কাজ চালানো হচ্ছে। এখনও অবধি রাজস্থানের জয়সালমির, শ্রী গঙ্গানগর, যোধপুর, বারমের ও নাগৌড় জেলা এবং পাঞ্জাবের ফাজিলকা জেলার ১৪,২৯৯ হেক্টর জমির ফসল গঙ্গা ফড়িং এবং মৌমাছির মতো পঙ্গপালের হাত থেকে রক্ষা করা গেছে। তবে এখনও বেশ কিছু জায়গায় ভোর থেকেই এর উপদ্রব শুরু হয়ে যায়। তাই সরকার এই সমস্যা সমাধানে সর্বতো প্রয়াস চালিয়ে যাচ্ছে।
(CG/SS
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯৪ কোটি ৭৬ লক্ষ ছাড়িয়েছে
১২-১৪ বছর বয়সীদের ৩ কোটি ৪৯ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ৩৬ হাজার ২৬৭ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৫৮৪
জাতীয় স্তরে সুস্থতার হার বর্তমানে ৯৮.৭০ শতাংশ
সাপ্তাহিক-ভিত্তিতে আক্রান্তের হার ১.৫০ শতাংশ
নয়াদিল্লি, ১০ জুন, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯৪ কোটি ৭৬ লক্ষ ৪২ হাজার ৯৯২ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৩ কোটি ৪৯ লক্ষ ১৭ হাজার ৭৩২টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৭,৫১২
১,০০,৪৬,৪৪৪
৫৩,৬৪,৬১৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,২০,২৮৯
১,৭৫,৯৪,৫১৩
৯০,৯৬,৪৭৭
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,৪৯,১৭,৭৩২
১,৮৮,৭১,৩৪৯
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৯৭,৭২,৪৫৩
৪,৬৭,২৬,১৭২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৭৪,৯৭,৯২১
৪৯,৩৬,৩৫,৩০৫
১৩,৪০,৩১২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩৩,০৮,৯৬১
১৯,১৬,৪৪,৫৩৭
১৭,১১,৫৫৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৭১,৩৮,৩৬২
১১,৯৫,৭৯,৮০৫
২,০৫,৬৮,৬৮১
|
|
|
|
প্রিকশন ডোজ
|
|
৩,৮০,৮১,৬৩৭
|
|
মোট
|
|
|
|
১,৯৪,৭৬,৪২,৯৯২
দেশে সুস্পষ্টভাবে করোনায় আক্রান্তের সংখ্যা বর্তমানে ৩৬ হাজার ২৬৭, যা মোট আক্রান্তের ০.০৮ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭০ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ৭৯১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৬ লক্ষ ৪৪ হাজার ৯২।
দেশে গত ২৪ ঘণ্টায় নতুন করে আক্রান্ত হয়েছেন ৭ হাজার ৫৮৪ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৩ লক্ষ ৩৫ হাজার ৫০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৫ কোটি ৪১ লক্ষ ৯৮ হাজার ২৮৮।
সাপ্তাহিক-ভিত্তিতে আক্রান্তের হার বর্তমানে ১.৫০ শতাংশ। একইভাবে, দৈনিক আক্রান্তের হার দাঁড়িয়েছে ২.২৬ শতাংশ।
CG/SS/SB
শিল্পওবাণিজ্যমন্ত্রক
দেশে এপ্রিল - অক্টোবর পর্যন্ত সময়ে কৃষি ও প্রক্রিয়াজাত খাদ্যপণ্য রপ্তানি রেকর্ড প্রায় ১৫ শতাংশ বেড়েছে
নতুন দিল্লি, ১৯ নভেম্বর, ২০২১
কৃষিজ সামগ্রীর রপ্তানির নিরিখে এক উল্লেখযোগ্য অগ্রগতি হিসেবে চলতি অর্থবর্ষের এপ্রিল থেকে অক্টোবর পর্যন্ত সময়ে কৃষি ও প্রক্রিয়াজাত খাদ্যপণ্য রপ্তানি রেকর্ড প্রায় ১৫ শতাংশ বেড়েছে।
ডায়রেক্টরেট জেনারেল অফ কমার্সিয়াল ইন্টেলিজেন্স অ্যান্ড স্ট্যাটিস্টিক -এর পক্ষ থেকে প্রকাশিত পরিসংখ্যান অনুযায়ী কৃষি ও প্রক্রিয়াজাত খাদ্যপণ্যের সামগ্রিক রপ্তানি চলতি অর্থবর্ষের এপ্রিল - অক্টোবর পর্যন্ত সময়ে গত অর্থবর্ষের তুলনায় মার্কিন ডলারের হিসেবে ১৪.৭ শতাংশ বেড়েছে। চলতি অর্থবর্ষের আলোচ্য সময়ে কৃষি ও প্রক্রিয়াজাত খাদ্য সামগ্রীর রপ্তানির পরিমাণ দাঁড়িয়েছে ১১ হাজার ৬৫১ মিলিয়ন মার্কিন ডলার। গত অর্থবর্ষে রপ্তানির এই পরিমাণ ছিল ১০ হাজার ১৫৭ মিলিয়ন মার্কিন ডলার।
কোভিড-১৯ বিধি নিষেধ সত্বেও রপ্তানিতে বৃদ্ধি হয়েছে। কৃষিজ পণ্যের রপ্তানিতে লক্ষ্যণীয় এই বৃদ্ধি কৃষকের আয় বাড়াতে সরকারের অঙ্গিকারকেই প্রতিফলিত করে। চলতি অর্থবর্ষের আলোচ্য সময়ে কৃষিজ পণ্যের রপ্তানিতে যে অগ্রগতি হয়েছে তা গত বছরেও অব্যাহত ছিল।
চাল রপ্তানির পরিমাণ ১০.৫ শতাংশ বেড়ে ৫,২৭৮.৯৫ মিলিয়ন ডলার হয়েছে। গত অর্থবর্ষের আলোচ্য সময়ে রপ্তানির এই পরিমাণ ছিল ৪,৭৭৭.৩৫ মিলিয়ন মার্কিন ডলার।
একই ভাবে ফলমূল ও শাক-সব্জির পরিমাণ মার্কিন ডলারের নিরিখে ১১.৬ শতাংশ বেড়েছে। অন্যদিকে, প্রক্রিয়াজাত খাদ্য পণ্যের রপ্তানিও ২৯ শতাংশ বৃদ্ধি পেয়েছে। টাটকা ফলমূল ও শাক-সব্জি রপ্তানির পরিমাণ গত অর্থবর্ষের তুলনায় এবার বেড়ে হয়েছে ১,৫৩৪.০৫ মিলিয়ন মার্কিন ডলার। অন্যদিকে, মাংস, ডেয়ারি ও পল্ট্রিজাত পণ্য সামগ্রী রপ্তানির পরিমাণ গত অর্থবর্ষের তুলনায় চলতি অর্থবর্ষের আলোচ্য সময়ে ১৫.৬ শতাংশ বেড়েছে।
কোভিড-১৯ মহামারীর দ্বিতীয় ঢেউ সত্বেও অন্যান্য ক্ষেত্রের রপ্তানি যখন প্রভাবিত হয়েছে, তখন কৃষি ও প্রক্রিয়াজাত পণ্যের রপ্তানি লাগাতার বেড়েছে। বাণিজ্য মন্ত্রকের গৃহীত একাধিক পদক্ষেপের ফলে রপ্তানিতে এই অগ্রগতি।
CG/BD/AS/
(Visitor Counter : 121
প্রধানমন্ত্রীরদপ্তর
হোলি উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ৮ মার্চ, ২০২৩
প্রধানমন্ত্রী শ্রী নরেন্দ্র মোদী প্রত্যেককে আনন্দময় ও বর্ণময় হোলির শুভেচ্ছা জনিয়েছেন। সকলের জীবনে আনন্দ উল্লাসের কামনা।
প্রধানমন্ত্রীর তাঁর ট্যুইটে বলেন;
“হোলির অনেক অনেক শুভেচ্ছা। আপনাদের সকলের জীবনে সর্বদাই আনন্দ-উল্লাসের রঙ বর্ষিত হোক। সকলের জন্য রইল আনন্দময় ও বর্ণময় হোলির শুভেচ্ছা!”
PG/ PM / NS
(
কর্মী, জন-অভিযোগএবংপেনশনমন্ত্রক
ডিওপিটি  এর অনলাইন পাঠ্যক্রম চালু হওয়ার দুই সপ্তাহের মধ্যে ২,৯০,০০০-এরও বেশি ব্যক্তি প্রশিক্ষণ নিয়েছেন এবং ১, ৮৩,০০০ এর বেশি এই প্রশিক্ষণের জন্য নাম নিবন্ধভুক্ত করেছেন
নতুন দিল্লি, ২৩ এপ্রিল, ২০২০
ডিওপিটি  এর অনলাইন করোনার পাঠ্যক্রমে প্রচুর সাড়া পাওয়া গেছে এবং এটি চালু হওয়ার দুই সপ্তাহের মধ্যে ২,৯০,০০০-এরও বেশি ব্যক্তি প্রশিক্ষণ নিয়েছেন এবং ১, ৮৩,০০০ এর বেশি ব্যক্তি এই প্রশিক্ষণের জন্য নাম নথিভুক্ত করেছেন।
উত্তর পূর্বাঞ্চলীয় উন্নয়নের স্বাধীন দায়িত্বপ্রাপ্ত, প্রধানমন্ত্রীর কার্যালয়, কর্মচারী, গণ অভিযোগ, পেনশন, পরমাণু শক্তি ও মহাকাশ দফতরের প্রতিমন্ত্রী ডঃ জিতেন্দ্র সিং আজ নয়াদিল্লিতে সংবাদ মাধ্যমকে এই তথ্য জানিয়েছেন। তিনি বলেছেন যে, করোনার বিরুদ্ধে যারা সামনে থেকে লড়াই চালাচ্ছেন তাদের https://igot.gov.in পোর্টালের মাধ্যমে অনলাইনে প্রশিক্ষণের ব্যবস্থা করা হয়েছে। করোনার যোদ্ধাদের প্রশিক্ষণ ও আপডেট করার জন্য এই উদ্যোগ।
তিনি আরও বলেন যে, নিজের সময় মতো এই পোর্টালে প্রশিক্ষণের সুযোগ রয়েছে। অ্যান্ড্রয়েড ভিত্তিক স্মার্ট ফোনে এই অ্যাপ্লিকেশনটি https://bit.ly/dikshaigot লিঙ্ক থেকে ডাউনলোড করা যাবে।
কোভিড সম্পর্কিত বিভিন্ন সঠিক তথ্য এবং করোনা যোদ্ধাদের কোভিড মহামারীর শিকারের হাত থেকে রক্ষা করারর বিষয় এই প্রশিক্ষণে তুলে ধরা হয়েছে। পাঠ্যক্রমে কোভিড, ক্লিনিকাল ম্যানেজমেন্ট, আইসিইউ কেয়ার ম্যানেজমেন্ট, সংক্রমণ প্রতিরোধ, পিপিই, কোয়ারেন্টাইন, পরীক্ষাগারের নমুনা সম্পর্কিত প্রাথমিক তথ্য সংগ্রহ এবং পরীক্ষা, কোভিডে আক্রান্ত শিশুর যত্ন, গর্ভাবস্থার সময় কোভিড আক্রান্তের সেবা যত্নের বিষয়ে প্রশিক্ষণ দেওয়ার ব্যবস্থা রয়েছে।
নেহেরু যুব কেন্দ্র, অঙ্গনওয়াড়ী এবং আশা কর্মী, চিকিৎসক, নার্স, প্যারামেডিকেল কর্মী ও পুলিশ প্রশাসনের প্রয়োজনীয় প্রশিক্ষণের লক্ষ্য পূরণে এই পাঠ্যক্রম তৈরি করা হয়েছে।
(CG/SS
রাষ্ট্রপতিরসচিবালয়
ডঃ এ পি জে আব্দুল কালামের জন্মবার্ষিকীতে পুষ্পার্ঘ্য দিয়ে শ্রদ্ধা জানালেন রাষ্ট্রপতি
নয়াদিল্লি, ১৫ অক্টোবর, ২০১৮
আজ রাষ্ট্রপতি ভবনে প্রাক্তন রাষ্ট্রপতি ডঃ এ পি জে আব্দুল কালামের জন্মবার্ষিকী পালিত হল। প্রাক্তন রাষ্ট্রপতিকে পুষ্পার্ঘ্য দিয়ে শ্রদ্ধা জানান রাষ্ট্রপতি শ্রী রামনাথ কোবিন্দ। রাষ্ট্রপতি ভবনের আধিকারিক এবং অন্যান্য কর্মীরাও প্রাক্তন রাষ্ট্রপতিকে শ্রদ্ধা জানান।
CG/SSS/DM/…
(Visitor Counter : 78
প্রধানমন্ত্রীরদপ্তর
রোজগার মেলার অধীন প্রধানমন্ত্রী ২০ জানুয়ারি সরকারি দপ্তর এবং সংস্থায় নব-নিযুক্ত প্রায় ৭১ হাজার জনকে নিয়োগপত্র প্রদান করবেন
নয়াদিল্লি, ১৯ জানুয়ারি, ২০২৩
বিভিন্ন সরকারি দপ্তর এবং সংস্থায় নব-নিযুক্ত ৭১ হাজার জনকে প্রধানমন্ত্রী শ্রী নরেন্দ্র মোদী ২০ জানুয়ারি সকাল সাড়ে ১০টায় ভিডিও কনফারেন্সিং-এর মাধ্যমে নিয়োগপত্র প্রদান করবেন। এই উপলক্ষে নব-নিযুক্তদের উদ্দেশ্যে প্রধানমন্ত্রী ভাষণও দেবেন। কর্মসংস্থান বৃদ্ধিকে প্রধানমন্ত্রী যে সর্বাধিক অগ্রাধিকার হিসেবে চিহ্নিত করেছেন, রোজগার মেলার মাধ্যমে সেই সংকল্প পূরণ করা হচ্ছে। কর্মসংস্থান আরও বৃদ্ধি করতে এবং তরুণ প্রজন্মের সশক্তিকরণে সদর্থক সম্ভাবনা তৈরি এবং জাতীয় উন্নয়নের কাজে তাদের যুক্ত করতে রোজগার মেলা অনুঘটকের কাজ করছে।
দেশের সমস্ত জায়গা থেকে নব-নিযুক্তরা কেন্দ্রীয় সরকারের চাকরির জুনিয়ার ইঞ্জিনিয়ার, ট্রেন চালক, টেকনিশিয়ান, ইন্সপেক্টর, সাব-ইন্সপেক্টর, কনস্টেবল, স্টেনোগ্রাফার, জুনিয়ার অ্যাকাউন্টটেন্ট, গ্রামীণ ডাক সেবক, আইয়কর ইন্সপেক্টর, শিক্ষক, নার্স, ডাক্তার, সামাজিক নিরাপত্তা আধিকারিক, পিএ, এমটিএস প্রভৃতি পদে যোগ দেবেন।
নব-নিযুক্ত আধিকারিকরা কর্মযোগী প্রারম্ভ মডিউল মারফত তাদের শেখার অভিজ্ঞতা এই রোজগার কর্মসূচিতে সকলের সঙ্গে ভাগ করে নেবেন। বিভিন্ন সরকারি দপ্তরে সব নব-নিযুক্তদের সামনে কর্মযোগী প্রারম্ভ মডিউল অনলাইন ওরিয়েন্টেশন কোর্সের সুযোগ করে দিচ্ছে।
PG/AB/NS
(
শিল্পওবাণিজ্যমন্ত্রক
ব্যবসা বাণিজ্যের বিভিন্ন বিবাদ নিষ্পত্তির জন্য সহযোগিতামূলক ব্যবস্থাপনা গড়ে তুলতে ভারত ও বাংলাদেশের মধ্যে সমঝোতাপত্র স্বাক্ষর
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে ভারতের ডিরেক্টর জেনারেল অফ ট্রেড রেমেডিস এবং বাংলাদেশের ট্রেড অ্যান্ড ট্যারিফ কমিশনের মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। ঢাকায় ২৭শে মার্চ স্বাক্ষরিত এই সমঝোতাপত্রের মাধ্যমে উভয় দেশের ব্যবসা-বাণিজ্যের ক্ষেত্রে কোন সমস্যা দেখা দিলে তা সহযোগিতামূলক ব্যবস্থাপনার মাধ্যমে নিষ্পত্তির জন্য এই সমঝোতাপত্র স্বাক্ষরিত হয়েছে।
উদ্দেশ্য :
এই সমঝোতাপত্রের মূল উদ্দেশ্য হল দুটি দেশের মধ্যে ব্যবসা-বাণিজ্যে সহযোগিতা বাড়ানো, তথ্যের আদান-প্রদান, পারস্পরিক দক্ষতা বৃদ্ধি, বিশ্ব বাণিজ্য সংস্থার অ্যান্টি ডাম্পিং নীতি অনুযায়ী বিভিন্ন ব্যবস্থা কার্যকর করা, ভারত ও বাংলাদেশের মধ্যে দ্বিপাক্ষিক বাণিজ্যে সুরক্ষাকবচ গড়ে তোলা।
উভয় দেশের সংশ্লিষ্ট আধিকারিদের মধ্যে আরও সহযোগিতা বৃদ্ধির মধ্য দিয়ে যথাযথ ব্যবসা-বাণিজ্যের নীতি মেনে চলতে উৎসাহ দান, অসাধু পদ্ধতিতে ব্যবসা-বাণিজ্য করতে নিরুৎসাহিত করা এবং দুটি দেশের মধ্যে নিয়ম মেনে ব্যবসা করায় উৎসাহ দানের জন্য এই সমঝোতাপত্র সাহায্য করবে।
CG/CB/AS/
(Visitor Counter : 93
কৃষিমন্ত্রক
দুবাই এক্সপো ২০২০-তে ভারত কৃষি ও খাদ্য প্রক্রিয়াকরণ ক্ষেত্রে মূলধন যোগানোর জন্য স্টার্টআপ ও কৃষক উৎপাদক সংগঠনগুলিকে আহ্বান জানিয়েছে
নয়াদিল্লি, ১৮ ফেব্রুয়ারি, ২০২২
দুবাই এক্সপো ২০২০-তে কৃষি ও সহযোগী ক্ষেত্রে বিনিয়োগ-বান্ধব নীতি এবং অগ্রগতির সুযোগ-সুবিধা তুলে ধরতে ভারতের প্রয়াসের অঙ্গ হিসাবে কৃষি ও কৃষক কল্যাণ মন্ত্রকের অতিরিক্ত সচিব ডঃ অভিলক্ষ লিখি স্টার্টআপ এবং কৃষক উৎপাদক সংগঠনগুলিকে কৃষি ক্ষেত্রের সার্বিক বিকাশে তাদের প্রস্তাব জমা দেওয়ার জন্য আহ্বান জানিয়েছেন। স্টার্টআপ ও কৃষক উৎপাদক সংগঠনগুলিকে আশ্বস্ত করে তিনি বলেছেন, তাদের সরকারের পক্ষ থেকে ইক্যুইটি অনুদান সহ বিভিন্ন সুযোগ-সুবিধা দেওয়া হবে। দুবাই এক্সপো ২০২০-তে ভারতীয় প্যাভিলিয়নে খাদ্য, কৃষি ও জীবন-জীবিকা সম্পর্কিত কর্মসূচির সূচনা করে ডঃ লিখি ভাষণ দিচ্ছিলেন। এই উপলক্ষে মন্ত্রকের যুগ্মসচিব শ্রীমতী শুভা ঠাকুর সহ উচ্চ পদস্থ আধিকারিকরা উপস্থিত ছিলেন।
পাক্ষিক এই কর্মসূচির অঙ্গ হিসাবে একাধিক আলোচনাসভার আয়োজন করা হয়েছে। এই আলোচনাসভায় কৃষি ও কৃষক কল্যাণ মন্ত্রক, মৎস্যচাষ দপ্তর, গবাদি পশু পালন দপ্তর ও সমবায় মন্ত্রকের প্রতিনিধিরা উপস্থিত থাকবেন। এছাড়াও, বাজরা, খাদ্য প্রক্রিয়াকরণ, উদ্যান পালন, ডেয়ারি ও মৎস্যচাষ, জৈব কৃষি কাজ সহ এই ক্ষেত্রগুলিতে লগ্নির সুযোগ-সুবিধা নিয়েও আলোচনাসভার আয়োজন করা হয়েছে।
ডঃ লিখি বলেন, এ ধরনের প্রদর্শনীতে অংশগ্রহণের উদ্দেশ্যই হ’ল ক্ষুদ্র ও প্রান্তিক চাষী, যাঁদের আর্থিক অনুদান, উন্নত প্রযুক্তি প্রভৃতির প্রয়োজন রয়েছে, তাঁদের বিভিন্নভাবে সাহায্য করে। অনুষ্ঠানে মন্ত্রকের যুগ্মসচিব শ্রীমতী শুভা ঠাকুর বলেন, ভারতীয় কৃষকরা যে ফসল উৎপাদন করেন, তা কেবল দেশের জন্যই নয়, বরং সমগ্র বিশ্বকে খাদ্য নিরাপত্তা যোগায়।
উল্লেখ করা যেতে পারে, কৃষি ও সহযোগী ক্ষেত্র ভারতীয় অর্থ ব্যবস্থার মূল ভিত্তি। দেশ থেকে মোট রপ্তানির ১৯ শতাংশ কৃষিজ সামগ্রী। কৃষি ও কৃষক কল্যাণ মন্ত্রকের পক্ষ থেকে গত বুধবার প্রকাশিত দ্বিতীয় আগাম হিসেব অনুযায়ী, ২০২১-২২ এ রেকর্ড ৩১৬.০৬ মিলিয়ন টন খাদ্যশস্য উৎপাদিত হবে বলে অনুমান করা হয়েছে।
CG/BD/SB
(Visitor Counter : 91
জাহাজচলাচলমন্ত্রক
সামুদ্রিক বাণিজ্য ক্ষেত্রে পশ্চিমবঙ্গে ১ লক্ষ কোটি টাকার বিনিয়োগের সম্ভাবনা রয়েছে; রাজ্য অদূর ভবিষ্যতে ব্যাবসা-বাণিজ্যের আঞ্চলিক কেন্দ্র হয়ে উঠতে পারে : শ্রী সর্বানন্দ সোনোওয়াল
নতুন দিল্লি, ১৪ আগস্ট , ২০২৩
কেন্দ্রীয় বন্দর, জাহাজ চলাচল ও জলপথ এবং আয়ুষ মন্ত্রী শ্রী সর্বানন্দ সোনোওয়াল কলকাতার শ্যামা প্রসাদ মুখার্জী বন্দর আয়োজিত একটি রোড শো-তে অংশ নেন। ২০২৩ সালের সমুদ্র বাণিজ্য সংক্রান্ত আন্তর্জাতিক সম্মেলন গ্লোবাল ম্যারিটাইম ইন্ডিয়া সামিট  উপলক্ষে এই রোড শো-র আয়োজন করা হয়। এতে কলকাতার শিল্প ও বাণিজ্য জগতের বিশিষ্ট জনেরা ছাড়াও ঊর্ধ্বতন সরকারি আধিকারিক এবং সামাজিক নেতৃবৃন্দ উপস্থিত ছিলেন। নতুন দিল্লিতে জিএনআইএফ-এ আন্তর্জাতিক বিনিয়োগকারীদের সঙ্গে যোগাযোগ গড়ে তুলতে সামুদ্রিক বাণিজ্যের সঙ্গে যুক্ত ব্যক্তিদের এই রোড শো-এ্রর মাধ্যমে উৎসাহিত করা হয়েছে।
এই উপলক্ষে আয়োজিত অনুষ্ঠানে শ্রী সোনোওয়াল বলেন, প্রধানমন্ত্রী শ্রী নরেন্দ্র মোদীর অনুপ্রেরণায় বন্দর, জাহাজ চলাচল ও জলপথ মন্ত্রক নতুন দিল্লির ভারত মন্ডপমে ১৭ থেকে ১৯ অক্টোবর এই সম্মেলনের আয়োজন করেছে। ভারতে সামুদ্রিক বাণিজ্যকে আরও শক্তিশালী করে তোলাই যার মূল লক্ষ্য। এর ফলে, দেশের অর্থনীতি আরও শক্তিশালী হবে।
সামুদ্রিক বাণিজ্যে বেসরকারি ক্ষেত্রের ভূমিকার প্রসঙ্গ উল্লেখ করে মন্ত্রী বলেন, ভারতে সংশ্লিষ্ট ক্ষেত্রের উন্নয়নে বেসরকারি প্রতিষ্ঠানগুলি গুরুত্বপূর্ণ ভূমিকা পালন করতে পারে। সরকারি বেসরকারি অংশীদারিত্বে নতুন নতুন বন্দর গড়ে তোলার পাশাপাশি বর্তমান বন্দরগুলির মানোন্নয়ন ঘটানো সম্ভব। এখন ভারতের বড় বড় বন্দরগুলিতে ৫০ শতাংশ পণ্য ওঠানো নামানোর কাজে সরকারি বেসরকারি অংশীদারিত্বের গুরুত্বপূর্ণ ভূমিকা রয়েছে। এদের পরিচালিত বন্দরগুলি ৫০ শতাংশ পণ্য পরিবহণের কাজ করে। আগামীদিনে সব কাজই এই অংশীদারিত্বের মাধ্যমে করার পরিকল্পনা করা হয়েছে। পশ্চিমবঙ্গে সামুদ্রিক বাণিজ্য ক্ষেত্রে ১ লক্ষ কোটি টাকার বিনিয়োগের সম্ভাবনা রয়েছে বলে মন্ত্রী জানান। রাজ্যের অদূর ভবিষ্যতে ব্যবসা-বাণিজ্যের আঞ্চলিক কেন্দ্র হয়ে ওঠার সম্ভাবনা রয়েছে। বন্দরের মানোন্নয়ন এবং পরিকাঠামো গড়ে তোলার কাজে শিল্প ও বাণিজ্য সংস্থাগুলি সক্রিয় ভাবে অংশগ্রহণ করতে পারে। আত্মনির্ভর ভারত অভিযানে সংশ্লিষ্ট সকলকে অংশীদার হওয়ার আহ্বান জানিয়েছেন শ্রী সোনোওয়াল।
অনুষ্ঠানে বন্দর, জাহাজ চলাচল ও জলপথ মন্ত্রকের যুগ্ম সচিব শ্রী ভূষণ কুমার, বন্দরের চেয়ারম্যান শ্রী রাঠেন্দ্র রমন, হলদিয়া ডক কমপ্লেক্সের ডেপুটি চেয়ারম্যান শ্রী সম্রাট রাহি সহ বিশিষ্টজনেরা যোগ দেন।
(AC/CB/AS
শিল্পওবাণিজ্যমন্ত্রক
জুলাই মাসের পাইকারি মূল্য সূচক
নয়াদিল্লি, ১৪ অগাস্ট, ২০২০
শিল্প প্রসার ও অভ্যন্তরীণ বাণিজ্য দপ্তরের অর্থনৈতিক উপদেষ্টার কার্যালয়ের পক্ষ থেকে জুলাই মাসের  এবং মে মাসের  পাইকারি মূল্য সূচক প্রকাশ করে থাকে। পাইকারি মূল্য সূচকের প্রাথমিক পরিসংখ্যান প্রতি মাসের ১৪ তারিখ  দু’সপ্তাহ অন্তর প্রকাশ করা হয়ে থাকে। অবশ্য, ১০ সপ্তাহ পর চূড়ান্ত তথ্য প্রকাশ হয়।
প্রকাশিত তথ্য অনুযায়ী, জুলাই মাসে পাইকারি মূল্য সূচকের বার্ষিক মুদ্রাস্ফীতির হার গত বছরের জুলাই মাসের ১.১৭ শতাংশ থেকে কমে হয়েছে -০.৫৮ শতাংশ।
একইভাবে, প্রাথমিক পণ্য সামগ্রীর পাইকারি মূল্য সূচক গত জুন মাসের তুলনায় ৩.১৬ শতাংশ বেড়ে জুলাই মাসে ১৪৩.৭ হয়েছে। অপরিশোধিত পেট্রোলিয়াম ও প্রাকৃতিক গ্যাসের মূল্য সূচক দাঁড়িয়েছে ১৭.৩০ শতাংশে। খাদ্য সামগ্রীর মূল্য সূচক বেড়ে হয়েছে ৩.৪১ শতাংশ। অন্যদিকে, খাদ্যদ্রব্য বহির্ভূত সামগ্রীর মূল্য সূচক দাঁড়িয়েছে -০.৮০ শতাংশে।
জ্বালানি ও শক্তি ক্ষেত্রে জুলাই মাসের প্রাথমিক পাইকারি মূল্য সূচক জুন মাসের ৮৮.৩ থেকে ২.৭২ শতাংশ বেড়ে ৯০.৭ হয়েছে। প্রকাশিত তথ্য অনুযায়ী, ২০১১-১২’কে ১০০ হিসাবে ভিত্তি করে গত মে মাসে সমস্ত পণ্যের পাইকারি মূল্য সূচক দাঁড়িয়েছে ১১৭.৫ এ এবং মুদ্রাস্ফীতির হার কমে হয়েছে ৩.৩৭ শতাংশ।
(CG/BD/SB
প্রধানমন্ত্রীরদপ্তর
জন ঔষধি প্রকল্পের আওতায় দরিদ্র জনগণ ব্যয় বহুল ওষুধ স্বল্প মূল্যে পাওয়ার বিষয়টি অত্যন্ত সন্তোষজনক : প্রধানমন্ত্রী
নয়াদিল্লি, ০৮ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, জন ঔষধি প্রকল্পের আওতায় দরিদ্র জনগণ ব্যয় বহুল ওষুধ স্বল্প মূল্যে পাওয়ার বিষয়টি অত্যন্ত সন্তোষজনক।
প্রধানমন্ত্রী জন ঔষধি প্রকল্প কিভাবে দেশের দরিদ্র শ্রেণীর জনগণকে ব্যয় সাশ্রয়ী মূল্যে ওষুধ প্রদান করতে সাহায্য করছে, সে বিষয়ে কেন্দ্রীয় প্রতিমন্ত্রী শ্রী সোম প্রকাশের এক আবেগপূর্ণ ট্যুইটের প্রত্যুত্তরে প্রধানমন্ত্রী তাঁর ট্যুইটে বলেন, “এ ধরনের নানা উদাহরণ থেকে জন ঔষধি প্রকল্পের সাফল্য ধরা পড়ে। বর্তমানে দেশের দরিদ্র থেকে দরিদ্রতর মানুষও সহজেই দামী ওষুধ স্বল্প মূল্যে কিনতে পারছেন। এটি দেখে অত্যন্ত আনন্দ হয়”।
PG/PM/SB
(
মন্ত্রিসভারঅর্থনৈতিকবিষয়সংক্রান্তকমিটি
আলিগড়-হরদুয়াগঞ্জ ফ্লাইওভার নির্মাণে কেন্দ্রীয় মন্ত্রীসভার অনুমোদন
নতুনদিল্লি, ২৫ মার্চ, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রীসভার অর্থনৈতিক বিষয় সংক্রান্ত কমিটির বৈঠকে রেলমন্ত্রকের আলিগড়-হরদুয়াগঞ্জ ফ্লাইওভার নির্মাণের প্রস্তাব অনুমোদিত হয়েছে। ২২ কিলোমিটার দীর্ঘ এই ফ্লাইওভার নির্মাণে ১২৮৫কোটি টাকা ব্যয় হবে। পুরো কাজ শেষ হবে ২০২৪-২৫ সালে।
আলিগড় জংশন থেকে বেরিলির দিকে ব্রাঞ্চ লাইন রয়েছে। ভারতীয় রেলের ব্যস্ততম শাখা হাওড়া-নতুনদিল্লি মেন লাইনে হরদুয়াগঞ্জ/বেরিলি ক্রসিং দিয়ে হাওড়ার দিক থেকে ট্রেন যায়। ট্রেনের চাপ থাকায় হাওড়া- হরদুয়াগঞ্জ/বেরিলিগামী মালগাড়িগুলির যাওয়ার ক্ষেত্রে সমস্যা হয়। এর ফলে আলিগড় স্টেশনে ট্রেনগুলি অহেতুক আটকে থাকে। এই সমস্যা দূর করতে এই ফ্লাইওভার তৈরি জরুরী হয়ে পড়েছে। আলিগড় থেকে হরদুয়াগঞ্জ ফ্লাইওভারটি হলে ট্রেন চলাচলে দেরি হবে না।
(CG/CB
মন্ত্রিসভারঅর্থনৈতিকবিষয়সংক্রান্তকমিটি
হিন্দুস্থান অর্গানিক কেমিকেলস্ লিমিটেডের সুদ ছাড়ের প্রস্তাবে মন্ত্রিসভার অনুমোদন
নয়াদিল্লি, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি হিন্দুস্থান অর্গানিক কেমিকেলস্ লিমিটেডের ২০০৫ সালের ৩১শে মার্চ পর্যন্ত ঋণ বাবদ ৭ কোটি ৫৯ লক্ষ টাকার সুদ ছাড়ের প্রস্তাবে কর্মপরবর্তী অনুমোদন দিয়েছে। এছাড়াও, মন্ত্রিসভা রাষ্ট্রায়ত্ত এই সংস্থাটির অপরিশোধযোগ্য সুদের ওপর সুদ ছাড়ের প্রস্তাবটিও অনুমোদিত হয়েছে। উল্লেখ করা যেতে পারে, সংস্থাটির পুনর্বাসন প্যাকেজের আওতায় ২০০৬ সালের মার্চ মাসে অপরিশোধযোগ্য সুদের ওপর সুদ দেওয়ার প্রস্তাব অনুমোদন করেছিল।
সংস্থাটির ৭ কোটি ৫৯ লক্ষ টাকার সুদের বিষয়টি প্রায় ১০ বছরের পুরনো হওয়ায়, সুদের এই বিষয়টি সরকারি ও সংস্থাটির জমা-খরচের খাতায় লোকসান হিসাবে উল্লেখ করা হয়েছে। তাই সিদ্ধান্ত হয়েছে, সংস্থাটির ৭ কোটি ৫৯ লক্ষ টাকার সুদ ছাড়ের বিষয়টিকে দ্রুত স্বাভাবিক লোকসান হিসাবে গণ্য করে সম্পূর্ণ সুদ বাতিল করা হবে।
(CG/BD/SB
প্রধানমন্ত্রীরদপ্তর
ঝাড়খন্ডের প্রতিষ্ঠাদিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ১৫ই নভেম্বর, ২০২০
প্রধানমন্ত্রী শ্রী নরেন্দ্র মোদী ঝাড়খন্ড রাজ্যের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
প্রধানমন্ত্রী বলেছেন, “ঝাড়খন্ড রাজ্যের প্রতিষ্ঠা দিবসে রাজ্যবাসীকে আন্তরিক অভিনন্দন জানাই। এই অবকাশে আমি সকলের সুখ, স্বাচ্ছন্দ্য ও সুস্বাস্থ্য কামনা করি।“
অর্থমন্ত্রক
আয়কর দপ্তরের নতুন ই-দাখিল পোর্টালে ৩ কোটির বেশির আয়কর রির্টান দাখিল; যে সমস্ত করদাতা ২০২১-২২ অ্যাসেসমেন্ট বর্ষে আয়কর রির্টান দাখিল করেননি তাদের দ্রুত রির্টান দাখিলের পরামর্শ
নতুন দিল্লি, ৫ ডিসেম্বর, ২০২১
আয়কর দপ্তরের নতুন ই-দাখিল পোর্টালে গত তেসরা ডিসেম্বর পর্যন্ত ৩ কোটির বেশি আয়কর দাখিল হয়েছে। দৈনিক ভিত্তিতে আয়কর রির্টান দাখিলের সংখ্যা ৪ লক্ষের বেশি এবং তা ক্রমাগত বাড়ছে। আয়কর রির্টান দাখিলের শেষ তারিখ ৩১ ডিসেম্বর যেহেতু এগিয়ে আসছে তাই রির্টান দাখিলের সংখ্যাও রোজ বাড়ছে।
আয়কর দপ্তর ই-দাখিল পোর্টালের মাধ্যমে টিডিএস এবং কর মাশুলের পরিমাণ সঠিক রয়েছে কিনা তা যাচাই করার জন্য ফর্ম ২৬ এএস এবং অ্যানুয়াল ইনফরমেশন স্টেটমেন্ট খতিয়ে দেখার জন্য সমস্ত করদাতাদের অনুরোধ জানানো হচ্ছে। অ্যানুয়াল ইনফরমেশন স্টেটমেন্টে যে ডেটা উল্লেখ করা হয়েছে, তা ক্রস চেক বা পুনরায় যাচাই করে নেওয়া প্রয়োজন।
২০২১-২২ অ্যাসেসমেন্ট বর্ষে আয়কর রির্টান দাখিলের সংখ্যা বেড়ে ৩ কোটি ৩ লক্ষ হয়েছে। এরমধ্যে, ৯৮.৯৮ শতাংশ বা ১ কোটি ৭৮ লক্ষ আইটিআর ১, ৮ শতাংশ বা ২৪ লক্ষ ৪২ হাজার আইটিআর ২, ৮.৭ শতাংশ বা ২৬ লক্ষ ৫৮ হাজার আইটিআর ৩, ২৩.১২ শতাংশ বা ৭০ লক্ষ ৭ হাজার আইটিআর ৪, ২ লক্ষ ১৪ হাজার আইটিআর ৫, ৯১ হাজার আইটিআর ৬ এবং ১৫ হাজার আইটিআর ৭ ফর্ম দাখিল রয়েছে। এমনকি, ৫২ শতাংশ আয়কর দাখিল ওই পোর্টালে অনলাইন মারফৎ জমা হয়েছে। বাকি রির্টান দাখিল অফলাইনে জমা হয়েছে। জমা পড়া আইটিআর প্রসেস ও রিফান্ড দেওয়ার ক্ষেত্রে আধার ভিত্তিক ওটিপি ও অন্যান্য পদ্ধতি মারফৎ ই-যাচাই প্রক্রিয়া অত্যন্ত জরুরী। উল্লেখ করা যেতে পারে, ২ কোটি ৬৯ লক্ষ রির্টান ই-যাচাই করা হয়েছে। এরমধ্যে, আধার ভিত্তিক ওটিপি মারফৎ ২ কোটি ২৮ লক্ষের বেশি আইটিআর ই-যাচাই করা হয়েছে।
সদ্য সমাপ্ত নভেম্বর মাসে যাচাই করা ৪৮ শতাংশ আইটিআর ১, ২ ও ৪ ফর্ম ই-যাচাইয়ের দিনেই প্রসেস করা হয়েছে। একই ভাবে যাচাই হওয়া ২ কোটি ১১ লক্ষ আইটিআর প্রসেস করা হয়েছে এবং ২০১১-২২ অ্যাসেসমেন্ট বর্ষে ৮২ লক্ষ ৮০ হাজারের বেশি ক্ষেত্রে রিফান্ড মেটানো হয়েছে। করদাতাদের অনুরোধ করা হচ্ছে যে, তারা যেন ব্যাঙ্ক অ্যাকাউন্টের সঙ্গে প্যান নাম্বার যুক্ত করা হয়েছে কিনা তা নিশ্চিত করতে, যাতে আয়কর রিফান্ড জমা পড়ার পরিবর্তে ফেরৎ না চলে যায়।
আয়কর দপ্তরের পরিসংখ্যান অনুযায়ী গত তেসরা ডিসেম্বর পর্যন্ত ৩৪ লক্ষ ১ হাজারের বেশি স্ট্যাচুটরি ফর্ম জমা পড়েছে। এরমধ্যে, ১৫ লক্ষ ১১ হাজার টিডিএস স্টেটমেন্ট, ১ লক্ষ ৫৬ হাজার ফর্ম ১০এ, বকেয়া বেতনের ক্ষেত্রে ৩ লক্ষ ২৯ হাজার ১০ই ফর্ম, আবেদন দাখিল সম্পর্কিত ৪৯ হাজার ২৯৫টি ফর্ম ৩৫ জমা পড়েছে। এছাড়াও ৭ লক্ষ ৮১ হাজারের বেশি ১৫সিএ এবং ১ লক্ষ ৮২ হাজারের বেশি ১৫সিবি ফর্ম দাখিল হয়েছে। অনলাইনে সম্পূর্ণ বিনামূল্যে ২৯ লক্ষ ৫৪ হাজারের বেশি ই-প্যান জারি করা হয়েছে।
আয়কর দপ্তর আগাম আয়কর রির্টান জমা করার জন্য করদাতাদের ই-মেল, এসএমএস এবং গণমাধ্যমে বিশেষ প্রচারমূলক অভিযান চালিয়ে সচেতন করে থাকে।
২০২১-২২ অ্যাসেসমেন্ট বর্ষে যে সমস্ত করদাতা এখনও আয়কর রির্টান দাখিল করেননি, তাদের যত দ্রুত সম্ভব রির্টান দাখিলের অনুরোধ করা হচ্ছে, যাতে শেষ মুহূর্তের ভীড় এড়ানো যায়।
CG/BD/AS/
(Visitor Counter : 177
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, ‘মিশন কর্মযোগী’-এর লক্ষ্য হলো সিভিল সার্ভিসে ভবিষ্যৎমূলক দৃষ্টিভঙ্গি কার্যকর করা, যা ২০৪৭ সালে দেশের স্বাধীনতার শতবর্ষে আগামী ২৫ বছরের জন্য পথ নির্দেশিকা নির্ধারণ করতে পারে
নতুন দিল্লি, ২৩ ডিসেম্বর, ২০২১
কেন্দ্রীয় বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত, প্রধানমন্ত্রীর দফতর, কর্মীবর্গ, গণ অভিযোগ, পেনশন, আনবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং বলেছেন, ‘মিশন কর্মযোগী’-এর লক্ষ্য হলো সিভিল সার্ভিসে ভবিষ্যৎমূলক দৃষ্টিভঙ্গি কার্যকর করা, যা ২০৪৭ সালে দেশের স্বাধীনতার শতবর্ষে আগামী ২৫ বছরের জন্য পথ নির্দেশিকা নির্ধারণ করতে পারে।
সুশাসন সপ্তাহ উদযাপনের অঙ্গ হিসেবে ‘মিশন কর্মযোগী – সামনের পথ’ শীর্ষক এক কর্মশালার ভাষণে একথা জানান তিনি। কেন্দ্রীয় মন্ত্রী বলেন, প্রধানমন্ত্রী নরেন্দ্র মোদীর নতুন ভারতের লক্ষ্য পূরণের জন্য সরকার পরিচালন ব্যবস্থায় ‘শাসন’ থেকে ‘ভূমিকায়’ স্থানান্তর অপরিহার্য। তিনি বলেন, সর্বজনীন অধিকারের যুগ শেষ হয়েছে। দেশ এখন ‘সুপার স্পেশালাইজেশন’-এর যুগে প্রবেশ করেছে। তিনি জানান, সিভিল সার্ভিসের ক্ষেত্রে ‘উদ্দেশ্যের জন্য উপযুক্ত’ এবং ‘ভবিষ্যতের জন্য উপযুক্ত’ একটি যোগ্য দক্ষতা বৃদ্ধির প্রয়োজন। এক্ষেত্রে মিশন কর্মযোগী সেই গুরুত্বপূর্ণ ভূমিকা পালন করে থাকে।
শ্রী সিং বলেন, ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন  মিশন কর্মযোগী রিসোর্স সেল প্রতিষ্ঠা করেছে। এই সেল জাতীয় দক্ষতা গঠন কমিশন, এলবিএসএনএএ এবং অন্যান্য কেন্দ্রীয় প্রতিষ্ঠানের সঙ্গে ঘনিষ্ঠ সমন্বয় বজায় রেখে কাজ করছে। সিভিল সার্ভিসের সঙ্গে যুক্ত আধিকারিকদের সৃজনশীল ও গঠনমূলক হতে প্রধানমন্ত্রী যে পরামর্শ দিয়েছিলেন সেকথাও তুলে ধরেন কেন্দ্রীয় মন্ত্রী। তিনি বলেন, সরকার এই বিষয়টির কথা মাথায় রেখে ন্যাশনাল প্রোগ্রাম ফর সিভিল সার্ভিসেস ক্যাপাসিটি বিল্ডিং চালু সহ বেশ কিছু উদ্যোগ নিয়েছে।
ডাঃ জিতেন্দ্র সিং আশা প্রকাশ করেন যে, মিশন কর্মযোগী আগামী দিনে সিভিল সার্ভিসের ক্ষেত্রে গুরুত্বপূর্ণ ভূমিকা পালন করবে। প্রধানমন্ত্রী যেভাবে দেশের অর্থনীতিকে ৫ লক্ষ কোটি মার্কিন ডলারে পরিণত করার উদ্যোগ নিয়েছেন, তার সঙ্গে সমঞ্জস্য বজায় রেখেই এই পদক্ষেপ নেওয়া হয়েছে বলেও তিনি জানান। শ্রী সিং বলেন, ক্রমবর্ধমান জনসংখ্যা, ডিজিটাল ক্ষেত্রে প্রবেশ এবং সামাজিক ও রাজনৈতিক সচেতনতা বৃদ্ধির প্রেক্ষাপটে সরকারি কর্মচারিদের আরও গতিশীল ও পেশাদারিত্বের সঙ্গে কাজ করতে হবে।
প্রাক্তন প্রধানমন্ত্রী অটল বিহারী বাজপেয়ীর অসামান্য অবদানের কথা স্মরণ করেন ডাঃ জিতেন্দ্র সিং। তিনি বলেন, নাগরিক কেন্দ্রীক শাসন ব্যবস্থাকে ভিত্তি করে মিশন কর্মযোগী দেশে সরকার পরিচালন ব্যবস্থাপনায় নতুন মানচিত্র রচনাতে গুরুত্বপূর্ণ ভূমিকা নেবে এবং সমাজ কল্যাণে আমূল পরিবর্তন নিয়ে আসবে। এদিন ডাঃ জিতেন্দ্র সিং iGOT প্ল্যাটফর্মের উন্মোচন করেছেন।
দক্ষ, স্বচ্ছ, দুর্নীতিমুক্ত ও দায়িত্বপূর্ণ শাসন ব্যবস্থাকে উৎসাহিত করে তোলার জন্য কেন্দ্রীয় সরকার ‘ন্যূনতম সরকার – সর্বোচ্চ শাসন’ এই শ্লোগানকে সামনে রেখে আরও বেশ কয়েকটি সুশাসনের উদ্যোগ নিয়েছে। ই-সমীক্ষা, ই-অফিস, নিয়োগের জন্য নথির স্ব-প্রত্যয়িত, সামগ্রিক পদ্ধতিতে ই-গভর্নেন্স ক্ষেত্রে প্রচার ইত্যাদি বিষয়ের ওপর বিশেষ জোর দেওয়া হয়েছে। এদিন এই কর্মশালায় কর্মী প্রশিক্ষণ দপ্তরের সচিব সহ একাধিক শীর্ষ আধিকারিকরা উপস্থিত ছিলেন।
CG/SS/SKD/
(Visitor Counter : 128